

**Mathias Corvinus Collegium**

**Roma Tehetség Program egyetemistáknak**

A Mathias Corvinus Collegium felvételt hirdet olyan tehetséges roma fiatalok számára, akik alap-, mester- vagy doktori (PhD) képzésüket hazai vagy külföldi egyetemen szeretnék végezni. A programra pályázhatnak BA/BSc; MA/MSc, vagy osztatlan képzésben részt vevő hallgatók, továbbá frissdiplomások és frissen érettségizettek is. A felvett diákok a szakmai képzésen túl tagjaivá válnak egy hasonló korú fiatalokból álló közösségnek is, amelynek pozitív hatása lehet gondolkodásuk fejlődésére és világszemléletük alakulására. A program célja, hogy a diákok megszerezzék azokat az ismereteket, készségeket és képességeket, amelyek hozzásegítik őket ahhoz, hogy hazai vagy külföldi egyetemeken folytathassák további tanulmányaikat. A programban való részvétel a felvételt nyert diákok számára térítésmentes. A képzés részleteiről honlapunkon tájékozódhat.

**A program többek között az alábbi elemekre épül:**

- Ingyenes nyelvvizsga-felkészítő kurzusok

- Prezentációs technikák és retorikatréning

- Írás- és beszédkészség-fejlesztő tréningek

- Vitakészség-fejlesztés és érveléstechnika

- Személyes mentoráció

**A felvételi jelentkezés a 2020/2021-es tanévre elindult.**

Az MCC Roma Tehetség Programra az [online jelentkezési lap](https://mcc.hu/pages/jelentkezes-roma-tehetseg-program) kitöltésével lehet jelentkezni. A felvételi anyagot az tavaszi szemeszter végéig kell elküldeni e-mailben! A jelentkezéshez az alábbi mellékleteket is csatolni szükséges, amelyeket a felveteli [KUKAC] mcc [PONT] hu e-mail-címre várjuk. Az eredeti dokumentumokat sikeres felvételi esetén a beiratkozáskor szükséges bemutatni.

- Fényképes önéletrajz

- Motivációs levél

- Érettségi másolata

- Előző félév indexének másolata (ha van)

- Diploma másolata (ha van)

- Nyelvvizsga-bizonyítvány másolata (ha van)

- Maximum egy oldal terjedelmű továbbtanulási terv *(Formázási követelmények: Times New Roman betűtípus, 1,5 sorköz, 12-es betűméret, sorkizárt igazítás.)*

**A felvételi eljárás menete:**

A legszínvonalasabb pályázati anyagokat beküldő jelentkezőket behívjuk egy felvételi hétvégére, ekkor kerül sor a személyes felvételi elbeszélgetésre. Az interjú időtartama kb. 25-30 perc, a beszélgetés során szó esik a jelentkező céljairól, tanulmányairól, jövőbeli terveiről és érdeklődési területeiről. A hétvége során igyekszünk feltérképezni a pályázók kompetenciáit, tudását és szociális készségeit. A felvételi pontszám a beadott pályázati anyag és a szóbeli beszélgetés értékeléséből együttesen képződik. Ezek alapján kerülnek kiválasztásra a programunkhoz leginkább illeszkedő tehetséges fiatalok.

**A felvételi hétvége helyszíne:** Mathias Corvinus Collegium (1016 Budapest, Somlói út 51.)

**Időpontja:** 2020. szeptember. A pontos dátumról e-mailben kapnak értesítést a jelentkezők.

A felvételivel kapcsolatos felmerülő kérdéseket a felveteli [KUKAC] mcc [PONT] hu címre várjuk.